NaiveNeuron/SloPal huggingface dataset:
Suja, Miroslav, poslanec NR SR (2021-03-31):
Ďakujem za slovo. Súhlasím, že sa tam vypichuje jedna časť. Beriem aj to, že vlastne bude ten zákon komplexne, že sa pripravuje. Tá ročná výpovedná lehota v určitých častiach, samozrejme, áno, je to veľmi dobrá vec. Ale ako povedal Rišo, tam, kde sú záväzky, tam by sa to malo nejako upraviť, aby nedošlo k tomu, že sa zmaria možnosti čerpania tých rôznych dotácií žiadateľov. Tak ja by som možno v tej výpovednej lehote okrem, ako to povedal Rišo Takáč, okrem tých možností alebo okrem tých vecí, kde je záväzok voči tretím stranám, toto by som vynechal. Lebo ak tam naháme ročnú aj tak a môže dôjsť potom k tomu, čo on hovoril, to by bol veľký problém a tá ročná lehota mne ako nevadí v ostatných veciach, ale možno v tom, kde sú tie zmluvy na 5 – 7 rokov a podmienené sú tým, že tam bude toľko trvať a že sa nemôže vypovedať ani časť, tak to by bol asi problém. Druhá vec, čo ma tam zaujala. Tak špekulatívne prenájmy pôdy zahraničným rôznym investorom, akože „investorom“, sa dejú aj teraz a je s tým problém. Lebo oni tú pôdu neobhospodarujú, len sa dostali nejak k nájmu alebo sa to snažia skúpiť. Maximálne to pokosia. Potom tie balíky niekde zahrnú alebo strčia niekde, ja neviem, do rôznych roklín a tam to zapália, prípadne do lesa a ostáva to tam, ešte čerpajú na to aj dotácie, tak ja si myslím, že štát by mal tuto zasiahnuť a skúsiť možno spraviť tak, aby sa zahraničný vôbec kapitál nedostával k našej pôde. Lebo pôda je jediná vec, čo sa nedá vyrobiť. Myslím si, že pustiť ju zahraničným investorom alebo za hocijakým spôsobom nie je pre Slovensko výhodné. Pre nás je výhodné, aby sme si tú pôdu obhospodarovali sami a pomohli našim ľuďom, aby tú pôdu obhospodarovali. A čo sa týka ceny, čo ste hovorili. Tak nielen prenájom ceny je najnižší, jeden z najnižších, ale aj predaj pozemkov alebo cena za pozemky je jedna z najnižších. Preto si aj myslím, že k tomuto dochádza a že je nízka, nevadí, ak ju kupujú ako naši, a preto by som bol rád, keby sa to nejako legislatívne upravilo, aby sa dalo pôdu kupovať len slovenský investor, aj prenajímať, ak je to možné.
Figeľ, Ján, podpredseda NR SR (2015-11-13):
Nech sa páči, Štefan Kuffa.
Zmajkovičová, Renáta, podpredsedníčka NR SR (2012-06-21):
Ďalším prihláseným do rozpravy je pán poslanec Sulík. Nech sa páči, pán poslanec.
Takáč, Richard, poslanec NR SR (2021-11-11):
Ďakujem pekne za slovo. Kolegyne, kolegovia, keď som si premýšľal, že ako vždy funguje tuto parlament, a neviem, teda či je to náhoda, ale vždy, keď je nejaký problém v rámci Národnej rady, tak tomuto plénu predsedá pán podpredseda Laurenčík. Vždy, vždy, vždy... (Prerušenie vystúpenia predsedajúcim.)
Danko, Andrej, predseda NR SR (2017-05-19):
Pokračujeme prvým čítaním o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov . Návrh zákona je pod tlačou 544. Návrh na jeho pridelenie na prerokovanie výborom je v rozhodnutí č. 560. Dávam slovo poslancovi Miroslavovi Beblavému, aby návrh zákona uviedol. Ďakujem.
Blanár, Juraj, podpredseda NR SR (2023-03-21):
Žiadne faktické poznámky na vaše vystúpenie. To znamená, vyhlasujem všeobecnú rozpravu za uzavretú. Pán spravodajca, keďže je to prvé čítanie, môžem ohlásiť, že hlasovanie bude dnes o jedenástej hodine. Ďakujem obom za spoluprácu. A môžeme pristúpiť ešte k bodu 91, návrhu pána poslanca Habánika, pánov poslancov Habánika a Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to parlamentná tlač 1477, návrh na pridelenie výborom v rozhodnutí 1546. Pán poslanec Habánik, máte slovo, uveďte navrhovaný zákon. (Rokovanie o návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1477.)
Grendel, Gábor, podpredseda NR SR (2020-09-23):
Poprosím vás, kľud v sále, poslednýkrát hovorím, ináč preruším schôdzu. (Výkriky z pléna). Tak choďte si to vyjasniť von niekde. Nech sa páči, pán poslanec, posledných 30 sekúnd.
M. Číž, podpredseda NR SR: (2008-09-11):
Pán Berényi, chcete položiť otázku doplňujúcu v rozsahu dvoch minút? Máte slovo.
B. Bugár, podpredseda NR SR: (2006-03-16):
Tento procedurálny návrh nebol schválený. D. Podracká, poslankyňa: Pani poslankyňa Bollová predložila návrh vrátiť zákon na prepracovanie. Dajte, prosím, hlasovať o tomto návrhu.
Hattas, Marek, poslanec NR SR (2020-04-07):
Ďakujem za slovo. Chcel by som uviesť na záznam, že pri prvom hlasovaní som nebol prítomný v sále na dnešnom rakova..., na dnešnom rokovaní a pri ďalších dvoch som nemohol hlasovať z technických príčin. V systéme je ale uvedené, že som hlasoval v posledných troch hlasovaniach za. Zrejme došlo k technickej chybe. Uvedené poprosím uviesť do zápisu.
Krúpa, Juraj, poslanec NR SR (2024-06-21):
Ďakujem veľmi pekne, Mária. Čo bolo dôležité, že si naozaj poukázala na nejaké ďalšie opatrenia, ktoré navrhujeme v našom pozmeňujúcom návrhu. A myslím si, že sú tam celkom dobré nápady, ktoré by sa mohli dostať potom do toho lex atentát a zároveň, samozrejme, potvrdzujú to, že tá komunikácia s opozíciou na tomto návrhu zákona je opodstatnená, a vidíme to aj v tom duchu, že došlo aj k zmenám toho pôvodného návrhu. Spomínala si aj vyhrážky. Áno, vyhrážky dostávame všetci, ako ja už som si na ne zvykol, dostával som anonymné listy domov, kadečo, samozrejme, že to nejak sa dá brať ako súčasť politického života na Slovensku, ale odráža to aj ten spôsob vzťahov a komunikácie, napätej atmosféry, ktorý tu máme. Preto si myslím, že by mal byť naozaj že obojstranný záujem tú komunikáciu nejakým spôsobom začať vylaďovať. Preto mal byť ten okrúhly stôl a tak ďalej, pretože, úprimne, osobne sa mi nepáči permanentné zneužívanie napríklad toho uniknutého videa atentátnika, na základe ktorého je potom obviňovaná opozícia z toho, že proste to bol nejaký opozičný politický aktivista a niečo podobne napriek tomu, že to vyšetrovanie ešte neskončilo. Čiže je to naozaj niečo, čo vlastne ako keby prilievalo olej do ohňa. Takisto čo sa týka renty, však dobre vieme, že to nezlepší bezpečnostnú situáciu, okrem Británie niet krajiny v Európe, ktorá by niečo takéto mala zavedené. Viem napríklad, vidíme, že kancelára Kurza človek bežne stretne napríklad na viedenskom letisku a tak ďalej, našiel si inú prácu a tak to iste platí aj pre iných premiérov, čiže to by bol nejaký unikát. Zároveň sa to mohlo dať normálne do zákona ako novela zákona o platových podmienkach ústavných činiteľov, mimo tohto, nemuselo to byť v rámci toho lex atentát, mohli sme sa sústreďovať naozaj na tie podstatné veci, ktoré sa týkajú zlepšenia bezpečnostnej situácie.
Drdul, Dominik, poslanec NR SR (2021-11-11):
Ako o ďalšom hlasujeme o pozmeňujúcom a doplňujúcom návrhu, ktorý som predložil ja.
Sulík, Richard, predseda NR SR (2011-09-14):
Pán poslanec, mohli by ste reagovať, prosím vás, na rečníka? Ďakujem. Nech sa páči .
Takáč, Richard, poslanec NR SR (2022-03-23):
Ďakujem veľmi pekne za slovo, pán predsedajúci. Vážený pán minister, kolegyne, kolegovia, v prvom rade pre pána Dostála, keby si všimol, tak som bol prihlásený ešte predtým než začal, sa on prihlásil do diskusie, resp. sme sa dozvedeli, že je prihlásený písomne. Mal som úplne od začiatku záujem vysvetliť tomuto plénu aj pozíciu pána Martina Lukačoviča, hlavne podľa mňa zavádzanie takých bezprecedentných krokov zo strany vládnej koalície. Kolegyne, kolegovia, keď som si mal možnosť teraz vypočuť vystúpenie pána Dostála, tak som mal pocit, že to nebolo o kandidátovi Martinovi Lukačovičovi, ale bolo to o poslancovi pánovi Jánošovi, lebo viacej sa venoval pánovi Jánošovi ako samotnému kandidátovi, ktorého navrhla strana SMER – sociálna demokracia. V prvom rade chcem povedať, že (zaznel gong) je bezprecedentné a zavádzate zase praktiky, ktoré tu v živote neboli, a to je to, že kádrujete nominantov (reakcia z pléna), taxikár sa ozval, takže kádrujete tu... (Prerušenie vystúpenia predsedajúcim.)
Borec, Tomáš, minister spravodlivosti SR (2012-12-17):
Veľmi pekne ďakujem za slovo. Vážená pani predsedajúca, vážené pani poslankyne, vážení páni poslanci, vážení hostia, na rokovanie Národnej rady predkladám návrh zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a ochrane pred diskrimináciou a o zmene a doplnení niektorých zákonov, tzv. antidiskriminačný zákon, v znení neskorších predpisov a ktorým sa tiež mení zákon č. 8/2008 Z. z. o poisťovníctve a o zmene a doplnení niektorých zákonov v znení neskorších predpisov. Návrhom zákona sa zabezpečuje riadna transpozícia smernice Rady č. 2004/113/ES o vykonávaní zásady rovnakého zaobchádzania medzi mužami, mužmi, pardon, a ženami v prístupe k tovarom a službám, ďalej len „smernica“, v reakcii na oznámenie Európskej komisie z júna tohto roka, v oznámení Európska komisia upozornila na nesprávnosť vymedzenia definície nepriamej diskriminácie, a na rozhodnutie Súdneho dvora Európskej únie zo dňa 4. marca 2011, v ktorom súd vyhlásil čl. 5 ods. 2 smernice za neplatný s účinnosťou od 21. decembra tohto roku. V návrhu zákona sa upravuje definícia nepriamej diskriminácie tak, aby bola v súlade so smernicou. A, samozrejme, aj s rozhodnutím Európskeho súdneho dvora. V nadväznosti na uvedené rozhodnutie sa návrhom zákona ďalej odstraňuje výnimka, ktorá umožňovala pri poskytnutí poistenia a ďalších súvisiacich finančných služieb použiť pohlavie ako faktor pre výpočet príspevkov a dávok a následne tak vytvoriť rozdiely v príspevkoch a dávkach medzi mužmi a ženami. V nadväznosti na túto zmenu sa novelizuje aj zákon č. 8/2008 Z. z. o poisťovníctve a o zmene a doplnení niektorých ďalších zákonov v znení neskorších predpisov. Návrhom zákona sa ďalej upravuje aj negatívne vymedzenie diskriminácie v súvislosti s dočasnými vyrovnávacími opatreniami. V tejto súvislosti sa rozširuje možnosť ich prijatia pre všetky subjekty verejnej správy a poskytuje sa táto možnosť aj iným právnickým osobám. Návrhom sa reaguje na dlhodobé problémy aplikačnej praxe a odporučenia Európskej únie a výboru pre odstránenie diskriminácie žien pri OSN. Návrh tohto zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne aj v súlade s právom Európskej únie. Návrh tohto zákona bol predmetom riadneho, teda pardon, skráteného pripomienkového konania a vláda Slovenskej republiky ho prerokovala a schválila na svojom rokovaní dňa 31. októbra 2012. Chcem vás požiadať o podporu tohto návrhu zákona. Ďakujem pekne.
Glváč, Martin, podpredseda NR SR (2017-06-14):
Ďakujem. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Dušanovi Čaplovičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Ježík, Jozef, poslanec NR SR (2015-10-07):
Ďakujem za slovo. Pán poslanec, všetci asi, ktorí sme tuná v pléne, tak si vysoko vážime prácu zdravotných sestier, všetci určite podporíme tento zákon zato, že je dobrý, je to prvý krok na to, aby v ústavných zdravotníckych zariadeniach naozaj sestry vedeli, že pod túto hranicu ich ohodnotenie nemôže ísť. O tých koeficientoch naozaj do budúcna, o tom sa môžeme baviť, ale dneska, dneska tento návrh je veľmi solídny a je a dáva im určité istoty a pochybujem, že by boli aj súkromné zdravotnícke zariadenia ústavné alebo VÚC-karské, ktoré by išli na základe tohto zákona znižovať sestrám plat. To si nikto nedovolí. Na jednej strane tu hovoríte, že máme málo sestier, že nám utekajú von, tak asi žiadne zdravotnícke zariadenie nepôjde tou cestou, že by znížilo teraz platy sestrám, aby malo ten problém, že nebude vedieť poskytovať zdravotnú starostlivosť. Hovorili ste o tom, že by tam možno bolo veľmi dobré, aby tam bolo podľa praxe navyšovanie tak, ako to je možno v iných profesiách, ale ani lekári, ktorých ste dávali ako príklad, nemajú podľa praxe zvyšované. Áno, lekár po skončení má určitý základ, ktorý je daný zákonom, a lekár, ktorý si spraví špecializáciu, má takisto určitý základ. Ale potom je na tom danom zdravotníckom zariadení, ako si tých lekárov, ktorí tam už naozaj robia 20 alebo viacej rokov, ako ich vie ohodnotiť a ako si ich váži a ako si ich chce udržať. A podľa toho im aj dáva potom nejaké iné okrem základu platy, osobné ohodnotenia a iné príplatky. Poviem ešte na ten rok 2012, si tam spomínal, ja už mám málo času, že tie finančné prostriedky boli zabezpečené, ale vlastne až zato, že výber daní bol vyšší, tak preto potom... (Prerušenie vystúpenia časomerom.)
M. Jureňa, poslanec: (2010-02-04):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z. o rokovacom poriadku Národnej rady, ako i náležitosti určené v legislatívnych pravidlách. Pán predsedajúci, otvorte rozpravu.
T. Cabaj, podpredseda NR SR: (2010-01-20):
Otváram všeobecnú rozpravu. Konštatujem, že do rozpravy sa písomne neprihlásil nikto. Dávam teraz možnosť, kto má záujem sa prihlásiť do rozpravy ústne? Takže registrujem, do rozpravy sa ústne prihlásil pán poslanec Július Brocka, Ivan Štefanec, Mária Sabolová. Všetko? Končím možnosť prihlásiť sa do rozpravy. Slovo má pán poslanec Július Brocka, pripraví sa pán poslanec Ivan Štefanec.
Abrhan, Pavol, poslanec NR SR (2012-09-27):
Pán poslanec Krajcer hovorí, že ideme podľa abecedy, takže.
Brixi, Otto, poslanec NR SR (2014-06-05):
Ďakujem pekne, pani predsedajúca. Ja by som chcel nadviazať na slová pána poslanca Martvoňa a vyzdvihnúť taký občiansko-participačný a sociálny rozmer tohto zákona, kde v prvom rozmere chceme poukázať a docieliť to, aby mali samotní vlastníci bytov väčšiu možnosť kontroly nad tým, čo sa v ich bytových domoch deje, aby boli viac vtiahnutí do rozhodovania o tom, ako sa používajú ich peniaze a aby sa nestalo to, že si správcovia bytových domov budú za veľmi pochybných okolností rekonštruovať, obnovovať a sanovať opravy, ktoré možno majú inú hodnotu a možnože nie sú v danom čase a v danom priestore v bytových domoch potrebné. Samozrejme, netýka sa to všetkých bytových domov, ale existujú aj také prípady a 180 pripomienok, ktoré od občanov došlo, to len indikuje. A na strane druhej je to, ako už povedal pán poslanec Martvoň, je síce problematika samotného, samotnej tvorby fondu údržby a opráv, kedy sa stalo konkrétne v krajskom meste v Košiciach, že v bytovke, v ktorej bolo päť bytových jednotiek, z toho tri boli vo vlastníctve jednej osoby a zvyšné dve boli vo vlastníctve osôb v dôchodkovom veku, sa stalo to, že na členskej schôdzi bola schválená, bol schválený príspevok do fondu opráv vo výške 1500 eur mesačne, čo spôsobilo faktickú nemožnosť týchto zvyšných dvoch rodín podieľať sa na tvorbe fondu opráv a následne došlo k exekúcii a teda k predaji, a teda k predaju a k exekúcii ich bytov formou dobrovoľnej dražby vzhľadom k tomu, že ten nedoplatok na byte a na fonde vznikol, sa dostal do obludných rozmerov. Takže aj takýmto cieľom chceme pomôcť tým ľuďom, ktorých sa toto týka. A pevne verím, že aj v spolupráci s vami docielime to, že aj vo vašich bytoch, aj vo vašich domoch budete vedieť, čo sa deje a ako sa s vašimi peniazmi nakladá. Ďakujem pekne.
Žiga, Peter, podpredseda NR SR (2024-09-13):
Otváram všeobecnú rozpravu. Do rozpravy som dostal dvoch písomne prihlásených, pani poslankyňu Luščíkovú a pána poslanca Dostála. Nech sa páči, pani poslankyňa. Zároveň vás chcem upozorniť, že keďže máte možnosť vystupovať 20 minút a do konca schôdze je 10 minút, chcem sa vás opýtať, či budete, stihnete do tohto termínu, resp. či prerušíme, resp. dáme možnosť druhému rečníkovi, ktorý by stihol do desia... do dvadsiatich, teda do desiatich minút. (Reakcia poslankyne: „Ja to určite stihnem.“ ) Dobre, ďakujem pekne. Nech sa páči.
Chren, Martin, poslanec NR SR (2014-09-10):
Vážený pán predseda, vzhľadom k brutálnemu porušovaniu ústavných práv poslancov, ktorým vraciate Slovensko do čias mečiarizmu, v súlade s ustanovením § 26 ods. 5 zákona o rokovacom poriadku beriem späť návrh zákona, ktorým sa mení a dopĺňa zákon 251 o energetike (parlamentná tlač 1152), ako prejav protestu v mene všetkých predkladajúcich.
Benčík, Ján, poslanec NR SR (2021-06-22):
Pán poslanec Kuffa, ďakujem vám za vaše slová, ktoré ste tu povedali. Ruský spisovateľ Alexander Solženicyn, autor zásadných diel ako Jeden deň Ivana Denisoviča či Súostrovie Gulag, ktoré nám ovori... otvárali, pomáhali otvárať oči a ukázali nám reálne pomery v Sovietskom zväze, kedysi povedal, že najväčším nebezpečím pre spoločnosť je nepotrestané zlo. Myslím, že je to veľká pravda a nepotrestaného zla je skutočne veľmi veľa aj na území, na ktorom žijeme, teda na Slovensku. Minulé storočie poznačili dve totality, ktoré teda zásadným spôsobom poznačili osudy mnohých a my sme sa s tým riadne nevysporiadali. Hovorí sa tu o zabúdaní, o tom, že netreba vyťahovať staré nejaké veci, staré hriechy, treba sa venovať tomu, čo si, čo je dnes, máme aj pálčivejšie a aktuálnejšie problémy a toto sú nejaké veci, na ktoré si netreba ani všímať. Myslím si, že je to hlboký omyl. A ak sa hovorí o tom, že tu ideme nejakým spôsobom strašne trestať nejakých ľudí, tak ako aj povedala pani Záborská, pokiaľ sa niekto dopustí nejakých zlých skutkov, tak by mal napred tieto svoje skutky oľutovať, priznať si vinu, až potom je možné hovoriť o nejakom vyrovnaní sa s tým, o ne... o nejakom odpustení, keď tento človek urobí nejaké patričné a verejné pokánie. A vidíme my nejaké pokánie od týchto ľudí? Ich pohrobok sa nám tu otvorene vyhráža, že nás budú súdiť. Preto tento s radosťou podporím. (Potlesk.)
Fecko, Martin, poslanec NR SR (2016-06-15):
Ďakujem pekne, pán predsedajúci. Kolegovia navrhovatelia, kolega spravodajca, kolegyne, kolegovia, vážení hostia, no znovu vieme to ohnúť, že? Aj dobrú myšlienku, ktorá by mala niečo riešiť aj pre našu prírodu, my ziskuchtiví ľudia, ekonomicky bez bariér, vieme spraviť z toho taký biznis, že až budeme pozerať. A potom sa čudujeme, že kde to vlastne naše Slovensko kráča, čo vlastne chceme robiť, kam chceme ísť. Rastliny nás nepotrebujú, my potrebujeme rastliny. To si uvedomte. A pokiaľ si niekto myslí, že sa mu to raz nevráti, tak sa to vráti a bojím sa, že to, čo sa teraz deje s tým výrubom, ja hovorím hlava-nehlava, to je všetko možné, už nehovorím ani o lesných ťažbách, kde sú podľa lesných hospodárskych plánov ťažby plánované, ešte aj holoruby, a teraz sme vlastne dali možnosť, aby aj tá zeleň, ktorá je mimo lesov, je na poľnohospodárskej pôde, respektíve v parkoch, jak bolo spomenuté pánom kolegom, remízky, biokoridory, ešte aj to budeme rezať. No neskutočné! A pritom zákon, ktorý teraz máme, zákon o obnoviteľných zdrojoch, ktorý má nejaké číslo 309/2009, to znamená, to neni zákon z minulého storočia ani zákon z 23. storočia, tisícročia, ale to je teraz pred ôsmimi rokmi, šiestimi rokmi prijatý zákon, hovorí jasne, čo môže byť brané za bi-o-ma-su, čo sa môže spa-ľo-vať. A tak ako budem konštatovať, v každom odvetví, kde všetko je o ľuďoch, o príslušnej kontrole, ako ju vykonávajú tí príslušní kompetentní, áno, aj do svojho hniezda si budem kafrať na Pozemkovom úrade, kde sme ochranu pôdneho fondu zanedbali a sme neišli dávať pokuty, keď tam to niekto nechal zarastené a neobrobil to, keď to bola orná pôda ako orná pôda, keď to bola, tétépéčko ako TTP, keď to bol les ako les, a nedali tú pokutu, tak bojím sa, že to isté sa deje aj pri tom ÚRSO a pri ďalších kontrolných orgánoch, ktoré majú niečo do toho povedať, čo sa vlastne spaľuje. A ja by som bol veľmi rád, keby som mohol, áno, som si vedomý, je 19. hodina, takže, pán predsedajúci, nestihnem to, že prerušíme a ráno by som pokračoval.
Baška, Jaroslav, poslanec NR SR (2020-03-20):
Sľubujem. (Potlesk.)
Baránik, Alojz, poslanec NR SR (2018-10-23):
Ďakujem, Martin, že si to takto dobre načrtol celé, len sa mi zdá, že si málo zdôraznil to, že pokiaľ niektorí naši kolegovia, ktorí hlasovali za tento návrh, tvrdia, že oni sľubovali, že budú hlasovať za 90, tak to predsa vôbec nie je predmetom tejto diskusie. O. K., za 90, v poriadku, veď aj my sme ju navrhovali s prezidentom alebo bez prezidenta, v pohode, ale povedali nám opozícii pri našich rokovaniach, že budú hlasovať aj za to, že sa budú predkladať prezidentovi dvojičky? No to nám nepovedali, ale pritom je to koaličný návrh. Takže prečo zaň hlasovali, za koaličný návrh, o ktorom nám ani nepovedali, že zaňho budú hlasovať? A prečo nám nepovedali, že ak príde, ak príde taký návrh koalície, že bude predsedu a podpredsedu Ústavného súdu voliť plénum Ústavného súdu, že aj za to budú hlasovať, pretože to je výborný nápad. To nám nepovedali. Čiže dá sa povedať, že nám pri opozičných rokovaniach hovorili len nejakú polovičnú pravdu a bez nejakého vážneho dôvodu, bez nejakého dôvodu, ktorý by sme mohli uznať, že, samozrejme, je to v poriadku, lebo obvykle je to tak, ako tomu rozumiem, že hlasuje koalícia s koalíciou a opozícia s opozíciou, a pán Krajniak hovoril, že on hlasuje za každý dobrý návrh. Ale sú aj tie dva návrhy naozaj tie dobré? To znamená, dvojičky a... (Prerušenie vystúpenia časomerom.)
Krátky, Rastislav, poslanec NR SR (2024-01-17):
Ten zoznam káuz vlády pána Fica I, vlády pána Fica II, III je tak dlhý, že, tak som si tu tak narýchlo zrátal, tak tých 350 riadkov by som úplne v pohode vyplnil názvami jednotlivých káuz, že čo by bolo také adekvátne na... taká adekvátna medicína na... ako odpoveď na tento zoznam. Poriadne to vyšetriť. Poriadne to preskúmať, preukázať. Ale nie! Však kratšia a ľahšia cesta je zmiesť to zo stola amnestiou v podobe úpravy trestných kódexov, premlčať to a ideálne je aj rozpustiť ten útvar, ktorý sa zaoberá organizovaným zločinom a ťažkou ekonomickou trestnou činnosťou. Nie, to neni nejaká úvaha, to je realita slovenského parlamentu v týchto dňoch. A na margo Európskej komisie, ktorá dnes, alebo Európskeho parlamentu, ktorý poveril Komisiu, aby sledovala situáciu na Slovensku, tak my máme výbor pre európske záležitosti, ktorý môže, môže sledovať, či je dodržaný princíp proporcionality a subsidiarity, alebo, inak povedané, či nám Komisia alebo Európska únia ľudovo nezasahuje do suverénneho presadzovania vnútroštátnych politík, no ale ani jedna z vlád Roberta Fica si neupravila ten, tú procedúru. Ja som ju navrhol, ako by mala vyzerať a nabudúce vám o nej poviem viac. (Prerušenie vystúpenia časomerom. Potlesk.)
Grendel, Gábor, podpredseda NR SR (2023-06-21):
S reakciou na faktické poznámky pán poslanec Karol Kučera.
Danko, Andrej, predseda NR SR (2018-02-14):
Vďaka. Pán poslanec Kotleba.
Štefanec, Ivan, poslanec NR SR (2011-12-08):
Ďakujem pekne, pán predsedajúci. Dámy a páni... (Prerušenie vystúpenia predsedajúcim.)
Paška, Pavol, predseda NR SR (2012-11-28):
Pani poslankyňa Vaľová.
Kotleba, Marian, poslanec NR SR (2019-09-19):
Vážený pán podpredseda, v súlade s čl. 80 Ústavy Slovenskej republiky a § 129 rokovacieho poriadku Národnej rady Slovenskej republiky si dovoľujem podať dve interpelácie. Jedna bude na ministra zahraničných vecí a európskych záležitostí Lajčáka a druhá na ministra obrany Slovenskej republiky pána Gajdoša. Vzhľadom na to, že tieto interpelácie sú viac-menej svojím obsahom totožné, dovolím si prečítať len jednu z nich. Vážený pán minister, je nepochybné, že prebiehajúce rokovania medzi Slovenskou republikou a Spojenými štátmi americkými týkajúce sa uzavretia dohody o obrannej spolupráci majú značný vplyv na spoločnosť ako takú. Vnímame, že spoločnosť je traumatizovaná, ľudia majú obavy z možnej hrozby stálej alebo dočasnej prítomnosti amerických vojsk na území Slovenskej republiky, čím bezpochyby dôjde k ohrozeniu suverenity Slovenskej republiky. Je verejne známe, že americké vojská chcú dlhodobú prítomnosť svojich vojsk na území cudzích štátov, teda aj Slovenskej republiky, zmeniť na prítomnosť trvalú. Táto informácia sa aj medzi slovenskou spoločnosťou rozšírila veľmi rýchlo a medzi obyvateľmi vzbudzuje hnev a pocity zúfalstva. Samotná téma obrannej spolupráce so Spojenými štátmi americkými je problematická aj z hľadiska ústavnosti a dodržiavania jej základných princípov, ktoré by mala primárne obhajovať vláda Slovenskej republiky a jej predstavitelia. Ďalším úskalím je práve transparentnosť vládnych orgánov, ktoré nie sú ochotné zverejniť text predmetného návrhu zmluvy, čím sa narúša charakter demokracie a právneho štátu v Slovenskej republike. Na Slovensku sa na túto tému otvorila seriózna verejná diskusia, ktorá pobúrila odbornú aj laickú verejnosť, keďže obyvatelia vnímajú zahraničnú politiku USA ako agresívnu a expanzívnu. Dovolím si citovať samotného ministra zahraničných vecí Mike Pompea, ktorý sa vyjadril v tom duchu, že USA bude presadzovať svetovú politiku pevne a agresívne. Vzhľadom na uvedené je prítomnosť amerických vojsk na území Slovenskej republiky verejnosťou vnímaná veľmi citlivo a vzbudzuje obavy obyvateľstva o svoju bezpečnosť. Nakoľko tento celospoločenský problém, pán minister, nemožno podceňovať, týmto vás žiadam o zaslanie komplexného textu pracovného návrhu Dohody o obrannej spolupráci medzi Slovenskou republikou a Spojenými štátmi americkými. Kompletný text pracovného návrhu Dohody o obrannej spolupráci medzi Slovenskou republikou a Spojenými štátmi americkými vás žiadam doručiť prostredníctvom Výboru Národnej rady Slovenskej republiky pre obranu a bezpečnosť, nakoľko tento komplexný text návrhu Dohody o obrannej spolupráci medzi Slovenskou republikou a Spojenými štátmi americkými nepodlieha žiadnemu stupňu utajenia. V prípade, pán minister, že odmietnete zverejniť kompletný text pracovného návrhu Dohody o obrannej spolupráci medzi Slovenskou republikou a Spojenými štátmi americkými, vás týmto žiadam o vysvetlenie, prečo ste tak urobili a uvedenie zákona, na základe ktorého by ste tak postupovali. Ďakujem pekne.
Lubyová, Martina, ministerka školstva, vedy, výskumu a športu SR (2019-10-28):
Dobrý deň. Vážený pán predsedajúci, vážené pani poslankyne, páni poslanci, k bodu vládny návrh zákona, ktorým sa mení a dopĺňa zákon č. 8/2009 Z. z. o cestnej premávke, ktorý zároveň rieši zákon o sociálnom poistení, nakoľko ešte z diskusie poslancov vyplynula potreba zvážiť ďalšie úpravy, resp. zmeny, dovolím si vás požiadať týmto ešte o otvorenie rozpravy v tomto bode, aby ste mohli tieto zmeny prediskutovať a zvážiť. Ďakujem pekne.
Mojš, Milan, poslanec NR SR (2012-11-29):
Pán predseda, budeme hlasovať o bode zo spoločnej správy 4 s odporúčaním gestorského výboru neschváliť ho.
P. Paška, predseda NR SR: (2009-02-11):
(Hlasovanie.) 143 prítomných, 81 za, 62 sa zdržalo. Konštatujem, že sme schválili vládny návrh novely zákona č. 244 o rozhodcovskom konaní . Teraz pán poslanec Babič bude uvádzať hlasovanie o návrhu uznesenia k Informácii o vydaných aproximačných nariadeniach vlády Slovenskej republiky v II. polroku 2008 a o zámere prijímania aproximačných nariadení vlády Slovenskej republiky v I. polroku 2009  (tlač 909).
Kollár, Boris, predseda NR SR (2022-09-20):
Chce sa vyjadriť k rozprave pani spravodajkyňa? Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uvedený ako tlač 1102, návrh na jeho pridelenie na prerokovanie výborom je v rozhodnutí č. 1148. Prosím, minister práce, prosím ministra práce, sociálnych vecí a rodiny Slovenskej republiky Milana Krajniaka, aby v zastúpení ministra obrany vládny návrh zákona uviedol.
J. Kvorka, poslanec: (2010-01-29):
Jasne ste pomenovali a vysvetlili celý problém a dúfam, že páni a dámy z opozície, ktorí dávali návrh na vyslovenie vašej nedôvery, pozorne počúvali a jednoducho prehodnotia svoje ďalšie počínanie a vysvetľovanie tu v parlamente. Pretože aj obyčajný človek musel pochopiť, že tu išlo o zlyhanie jednotlivca, o zlyhanie policajta a nie o to, aby ste pripisovali vinu ministrovi vnútra. Ono, viete, vyzerá to tak, že vy to ani nepochopíte, pretože zámer vás všetkých je v úmysle. A úmysel váš môže byť len jeden. Vám nič iné nezostáva, len ako sa hovorí, že topiaci sa už aj slamky chytá. Čiže robíte tu všetko preto, aby ste dokázali národu, ktorý bude mať možnosť toto sledovať, akí ste vy majstri sveta a akí sme my zlí, ako my nič neovládame. Lenže chcem vám povedať, nepomôže vám to. Môžete robiť, čo chcete, aj tak vám to nepomôže.
Pfundtner, Edita, poslankyňa NR SR (2017-09-13):
No, možno päť, možno päť. Ďakujem. (Povedané so smiechom.)
Blanár, Juraj, podpredseda NR SR (2022-12-07):
S faktickou poznámkou pán poslanec Richter.
Remišová, Veronika, poslankyňa NR SR (2024-01-16):
Pani poslankyňa Mesterová, teraz ste presne pomenovali ten problém, ktorý má súčasná vládna koalícia a to je neodbornosť a babráctvo. Ale čakať odbornosť zo strany tejto vládnej koalície, to je naozaj ako čakať na Godota a prijaté zákony, ktoré oni schvaľujú, tak vždy potrebujú opravovať, pretože niečo buď zabudnú, alebo dobabrú. A takisto ako teraz opravujeme tento zákon, lebo ste zabudli, zabudli tam dať tie správne ustanovenia, tak budeme opravovať, už to hlásil pán predseda Národnej rady Pellegrini, že budeme opravovať aj dobabraný Trestný zákon. Pretože pán generálny prokurátor má nejaké pripomienky k Trestnému zákonu, ktoré treba, ktoré treba tam zapracovať. Zrejme sa zistilo, že Trestný zákon, tak ako ste ho navrhli, je nevykonateľný. Európska komisia má s tým problém. Akurát problém je, že celý tento proces je postavený na hlavu, pretože tieto diskusie mali prebehnúť pred tým, ako bol zákon vôbec predložený, ani nieže do parlamentu, ale v prvom rade do vlády. Najprv mala byť diskusia s generálnou prokuratúrou, s generálnym prokurátorom Žilinkom, ktorý mal dať svoje pripomienky, ktoré ste tam mali zapracovať a následne takýto zákon dať do parlamentu. Ale tento problém sme už mali aj počas vašej vlády v rokoch 2016 až 2020, kedy sa bežne stávalo, že ste schválili zákon a následne za pár mesiacov ste predkladali novelu zákona, kde ste museli niektoré ustanovenia opravovať. A je to, v prvom rade je to problém pre bežných ľudí, keďže najprv niečo vládna koalícia schváli a potom to opravuje a ľudia z toho majú totálny, totálny chaos. A posledná vec. Takisto ste dobabrali aj smernice, ich transpozíciu, na ktoré sa odvolávate pri potrebe... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-06-26):
Ďakujem. Teraz dávam slovo členovi výboru pre pôdohospodárstvo a životné prostredie poslancovi Martinovi Feckovi, aby informoval Národnú radu o výsledku prerokovania správy vo výbore. Nech sa páči, pán spravodajca.
Vons, Peter, poslanec NR SR (2023-06-27):
Ďakujem, pán podpredseda. Vážené kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania návrhu poslanca Národnej rady Miloša Svrčeka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony, tlač 1548, v druhom čítaní. Národná rada Slovenskej republiky uznesením č. 1618 z 14. apríla 2023 pridelila predmetný návrh zákona na prerokovanie výborom: ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj. Zároveň určila výbor pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 778 zo 7. júna 2023, výbor pre hospodárske záležitosti uznesením č. 464 z 9. júna 2023 a výbor pre verejnú správu a regionálny rozvoj uznesením č. 257 z 8. júna 2023. Z uznesení výborov Národnej rady Slovenskej republiky uvedených pod bodom III tejto správy vyplýva 9 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 9 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný návrh poslanca Miloša Svrčeka schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporučil schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 474 z 13. júna 2023. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán podpredseda, otvorte, prosím, rozpravu.
Mičovský, Ján, poslanec NR SR (2014-07-10):
Ďakujem za slovo. Ďakujem aj všetkým trom kolegom, ktorí zareagovali. A, ako som povedal, v tejto sieni práve tá diskusia je cenná. A aj pod vplyvom nielen toho, čo som si pripravil tak, že to chcem povedať, ale práve pod vplyvom toho, ako ste zareagovali, budem naozaj v záujme toho, aby tá diskusia mohla prebiehať, aj keď možno som na jej začiatku bol naladený na absolútne opačné reagovanie, hlasovať za návrh, aby sme mohli sa baviť aj o tom šábese, aj o tej miere, aj o tom, ktoré argumenty majú akú váhu, aj keď niektorým z nich sa váha prisudzuje ťažko. Možno ak sa nám podarí dôjsť do druhého čítania, nájdeme riešenie, ktoré by tou syntézou mohlo byť. Takže naozaj sa priznávam k tomu, že v tomto procese som dosť diametrálne zmenil názor. Diskutujme.
Viskupič, Marián, poslanec NR SR (2023-02-01):
Ďakujem pekne za slovo. Vážený pán predsedajúci, vážený pán predseda rozpočtovej rady, kolegynky, kolegovia, dovoľte mi, prosím, ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania návrhu limitu verejných výdavkov na roky 2023 až 2025 (tlač 1342). Návrh limitu verejných výdavkov na roky 2023 až 2025 pridelil predseda Národnej rady svojím rozhodnutím č. 1404 zo dňa 11. januára 2023 na prerokovanie výboru Národnej rady pre financie a rozpočet do 30. januára 2023. Ako gestorský výbor určil výbor pre financie a rozpočet, ktorý podal správu o výsledku prerokovania uvedeného materiálu vo výbore a návrh na uznesenie Národnej rady. Výsledok rokovania vo výbore: Výbor prerokoval návrh limitu verejných výdavkov na roky 2023 až 2025 a prijal k nemu uznesenie č. 426 zo dňa 30. januára 2023. Uvedený výbor s predloženým návrhom súhlasil a odporučil Národnej rade návrh limitu verejných výdavkov na roky 2023 až 2025 schváliť. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 428 zo dňa 30. januára 2023 a určil ma za spravodajcu výboru a výbor ma teda poveril predniesť správu na schôdzi Národnej rady Slovenskej republiky a navrhnúť Národnej rade postup pri hlasovaní. Ďakujem pekne, pán predsedajúci, skončil som, otvorte, prosím, rozpravu.
Pleštinská, Zita, poslankyňa NR SR (2021-02-25):
Ďakujem, pán predsedajúci. Pán kolega Šutaj Eštok, mala by som na vás niekoľko otázok. Myslíte si, že ochrana ľudských životov je pre vás fraška demokracie? Pán kolega, vírus kašle na ľudské práva. Pán kolega, aj keby som tu mala sedieť celú noc, neľutujem tento čas diskusie. Viete dobre, že pri fóliovníku v parlamente boli dodržané prísne hygienické a bezpečnostné predpisy a napriek tomu to tu stále spomínate. Pán kolega, máte krátku pamäť? Vy ste počas dvanástich rokov dali priestor opozícii? Počúvali ste ju? Spomínali ste tu aj referendum. Ste právnik. Ste presvedčený, že otázka na skrátenie mandátu poslanca Národnej rady je v súlade s Ústavou Slovenskej republiky? Ďakujem.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 145 poslancov, za 143, zdržali sa 2. Uvedený návrh sme schválili.
Glváč, Martin, podpredseda NR SR (2017-06-14):
Pán poslanec, prepáčte, nerád vás prerušujem, ale asi budete pokračovať dlhšie, to znamená, počkáme, vyhlasujem prestávku do štrnástej. Príde pán prezident a následne budeme pokračovať.
M. Záhumenský, poslanec: (2007-11-29):
Ďakujem.
P. Hrušovský, podpredseda NR SR: (2002-03-19):
Pán poslanec Mesiarik. M. Mesiarik, poslanec: Vážený pán podpredseda, vážené poslankyne, poslanci, predkladám zápisnicu o tajnom hlasovaní o návrhu na voľbu kandidátov na sudcov Ústavného súdu, ktoré sa konalo pred malou chvíľkou. Na tajné hlasovanie o návrhu na novú voľbu kandidátov na sudcov Ústavného súdu Slovenskej republiky bolo vydaných 123 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na sudcov Ústavného súdu Slovenskej republiky 1 poslanec neodovzdal hlasovací lístok. To znamená, že zo 122 odovzdaných hlasovacích lístkov bolo neplatných 11. Zo 111 platných hlasovacích lístkov overovatelia zistili, že pri novej voľbe boli nasledovné výsledky: Jarmila Badíková - za hlasovalo 27 poslancov, proti 48 a zdržalo sa 36. Peter Kresák - za 61 poslancov, proti 31, zdržalo sa 19. Mária Usačevová - za 20, proti 52, zdržalo sa 39. Anna Zachová - hlasovalo za 11, proti 55, zdržalo sa 45. Na voľbu kandidátov na sudcov Ústavného súdu Slovenskej republiky je potrebné získať najviac platných hlasov, najmenej však nadpolovičnú väčšinu hlasov prítomných poslancov. Z kvóra, ktoré som uvádzal, to bolo potrebné získať 62 hlasov. Z uvedeného vyplýva, že ani jeden z kandidátov nezískal potrebný počet hlasov, a preto odporúčame podľa volebného poriadku vykonať druhé kolo. Ďakujem.
Ďuriš Nicholsonová, Lucia, podpredsedníčka NR SR (2017-04-05):
Ďakujem pekne a teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Martinovi Poliačikovi, aby predniesol spravodajskú informáciu. Nuž. (Krátka pauza pre neprítomnosť spravodajcu v rokovacej sále.) Vyhlasujem dvojminútovú prestávku. Počkáme dve minúty na pána poslanca a potom uvidíme. (Dvojminútová prestávka) (Po prestávke.)
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 127 poslancov, za 101, proti 9, zdržalo sa 17. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hort, Milan, podpredseda NR SR (2010-10-22):
Ďalej je prihlásený s faktickou poznámkou pán poslanec Jarjabek Dušan, nech sa páči.
Laššáková, Jana, podpredsedníčka NR SR (2012-07-26):
Pán spravodajca, zaujmite miesto pre spravodajcov. Otváram všeobecnú rozpravu. Poznamenávam, že do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Dvaja páni poslanci, traja páni poslanci: pán podpredseda Figeľ, pán poslanec Hlina, pán poslanec Miškov. Končím možnosť prihlásiť sa do rozpravy. Nech sa páči, pán podpredseda Národnej rady Figeľ, máte slovo.
P. Paška, predseda NR SR: (2008-10-29):
Chcem sa vám všetkým, ktorí ste vydržali, poďakovať, že sme naplnili program, ktorý sme dnes v poslaneckom grémiu schválili a budeme pokračovať zajtra o 9.00 hodine ráno podľa schváleného programu a dúfam, že sa nám podarí program 28. schôdze prerokovať a naplniť aj s pokračovaním budúci týždeň. Na všetkých tých, ktorí sa zajtra zúčastnia osláv 90. výročia Martinskej deklarácie v Martine, teším sa na stretnutie s nimi a zajtra o 9.00 hodine. Prerušujem rokovanie. Dovidenia. (Prerušenie rokovania o 21.11 hodine.)
T. Cabaj, podpredseda NR SR: (2009-12-09):
O ospravedlnenie svojej neúčasti na dnešnom rokovacom dni písomne požiadali títo poslanci: Pál Csáky, Jozef Ďuračka, Mikuláš Dzurinda, Ľuboš Micheľ, Ivan Mikloš, Peter Dubravay. Panie poslankyne, poslanci, pristúpime k prvému čítaniu o návrhu poslancov Národnej rady Slovenskej republiky Tatiany Rosovej a Jaroslava Ivanča na vydanie zákona, ktorým sa mení a dopĺňa zákon  č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov . Návrh zákona máme ako tlač 1353, návrh na jeho pridelenie na prerokovanie výborom je v rozhodnutí predsedu č. 1380. Poprosím pani poslankyňu Rosovú, aby tento návrh zákona uviedla. Nech sa páči.
Kremský, Peter, poslanec NR SR (2022-05-25):
Ďakujem veľmi pekne. Miloš, všetka úcta, že toto si zvládol. Myslím si, že toto sú naozaj také úlohy, ktoré máš, a je to škoda, že takýto dôležitý zákon sa mení takýmto rozsiahlym pozmeňovákom, ktorým sa úplne stráca prehľad v tom, čo tam naozaj je, čo tam nie je. Myslím si, že naozaj bolo lepšie stiahnuť ten zákon a predložiť ho ešte raz naozaj v upravenej podobe, bolo by to oveľa prehľadnejšie. Ja mám niekoľko výhrad. Samozrejme, ten pozmeňovák vlastne som až teraz ráno si prečítal, pretože sa to stále menilo a napríklad myslím si, že veľmi dôležitá vec je, že v tej špecifikácii nájomného bytu je, že k bytu prislúcha balkón, terasa alebo loggia, čo podľa mňa ani nie je potrebné, lebo dneska sa už stavajú aj byty bez balkónov, a nie je to nevyhnutnosť, ale napríklad chýba mi tam, že taký byt musí maž vlastnú kuchyňu a vlastnú kúpeľňu, čo si myslím, že je veľmi dôležité, inak sa môže stať, že sa z toho budú stavať naozaj robotnícke ubytovne, kde budú bunky a niekde na chodbe bude kuchynský kút a kúpeľňa, už takéto niečo máme v zákone o Štátnom fonde rozvoja bývania. Viackrát som to chcel odtiaľ vyhodiť, žiaľ, nesúhlasili ste s tým ako ministerstvo dopravy a SME RODINA, mrzí ma to, lebo myslím si, že naozaj štátna podpora, štátna pomoc by nemala ísť na výstavbu robotníckych ubytovní niekde pri závodoch a myslím si, že toto by tam malo byť presne upravené. A je tam niekoľko ďalších takýchto vecí, ktoré myslím si, že by sa mali upraviť, napríklad agentúre sa tam dávajú určité práva a rozsah činnosti, ktorá patrí do zákona, má to byť určené priamo v zákone podľa mňa a ďalšie nepresnosti, takže myslím si, že asi by to... (Prerušenie vystúpenia časomerom.)
Bugár, Béla, podpredseda NR SR (2018-01-31):
Viete, včera som dodžubaný, takže musím. (Povedané so smiechom.) No vidíte, ani to nebolelo, že sme dali pani poslankyni možnosť vystúpiť. Ďalej teraz vystúpi pán poslanec Antal, nech sa páči. Pán poslanec Budaj stratil poradie a potom bude vystupovať ako posledný, pokiaľ niekto iný nestratí poradie. Nech sa páči, pán poslanec.
Viskupič, Marián, poslanec NR SR (2022-10-04):
Dovolím si pripomenúť kolegom z finančného výboru, že zasadáme dnes 19.15 h. Ďakujem pekne.
P. Hrušovský, predseda NR SR: (2005-05-24):
Bod 106 sme schválili. Budeme hlasovať o bode 115. Gestorský výbor...
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 142 poslancov, za 99, proti 12, zdržalo sa 29, 2 nehlasovali. Konštatujem, že sme tento návrh schválili. Pán poslanec Šeliga, prosím, aby ste uviedli hlasovanie o bode 24 schváleného programu, ktorým je... (Reakcia spravodajcu.) Prosím? Jej, aha, to je preložené. Áno, ospravedlňujem sa, hej, hej, to je preložené, ospravedlňujem sa. Teraz budeme hlasovať o bode 25 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 530/2003 Z. z., zákon o obchodnom registri, je to tlač 1560. Spravodajcom je člen ústavnoprávneho výboru poslanec Lukáš Kyselica a prosím ho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov , tlač 1560.)
Brocka, Július, poslanec NR SR (2015-09-30):
Pán predseda, chcel by som súhlasiť s vaším návrhom, aby bezodkladne bolo zajtra ráno. Ale to by bolo len v tom prípade, keby sme teraz prerušili rokovanie a nepokračovali. A vtedy by bezodkladne, čiže najskôr bolo zajtra ráno. Ale keďže je návrh na zvolanie grémia práve o spôsobe ďalšieho pokračovania schôdze, tak bezodkladne, bohužiaľ pre vás, pán predseda, je, aby ste zvolali grémium okamžite. Naozaj, toto je nebezpečný precedens. Pán predseda, ak zaujmete iný postoj, tak ja budem iniciovať návrh na vaše odvolanie.
M. Fronc, poslanec: (2007-06-20):
Čo sa týka samotného dopingu a násilia, viete, že táto časť je rovnako spracovaná a sú dôvody pre to, aby sa to dalo osobitne. Ale tuná ani nehrozí zmeškanie, pretože ešte ako minister som podpísal protokol záväzný vo vzťahu k agentúre WADA. Nakoniec, keby som to nebol urobil, tak naši športovci nemôžu byť na olympiáde. A tento bol aj ratifikovaný Národnou radou. Čiže v tomto je to,  myslím, ošetrené v tejto chvíli dobre. A jedna taká poznámka, keď ste hovorili o ministerstve školstva. No myslím si, že keby bol naozaj taký veľký záujem zo strany ministerstva školstva, tak tu pri tejto rozprave o takom vážnom zákone, ktorý práve patrí do kompetencie ministerstva školstva, by sedeli aspoň na balkóne ja neviem zodpovedný pán štátny tajomník, generálny riaditeľ a viacerí ľudia minimálne zo sekcií športu, aby to videli a nakoniec, keď chcú pripraviť oni zákon, aby sa aj inšpirovali tým, čo sa tu deje a čo sa o tomto zákone hovorí. Ďakujem.
Danko, Andrej, predseda NR SR (2016-10-26):
Ďakujem. S reakciou pani podpredsedníčka Nicholsonová.
Cigániková, Jana, poslankyňa NR SR (2018-02-14):
Dobre, dobre. Tak chcem povedať, že Ľubo Galko sa liečil v nemocnici... (Prerušenie vystúpenia predsedajúcim.)
J. Jasovský, poslanec: (2003-10-22):
Konštatujem, že návrh spĺňa z formálnoprávnej stránky všetky náležitosti uvedené v príslušných ustanoveniach zákona Národnej rady o rokovacom poriadku Národnej rady v znení neskorších predpisov, ako aj náležitosti určené v legislatívnych pravidlách. Návrh zákona obsahuje doložku zlučiteľnosti s právom Európskych spoločenstiev a právom Európskej únie, z ktorej vyplýva, že táto problematika nepatrí medzi priority Európskej dohody o pridružení. Návrh zákona patrí k prioritným úlohám vlády Slovenskej republiky vyplývajúcim z pravidelnej správy Európskej komisie o pripravenosti Slovenskej republiky na členstvo v Európskej únii z 9. októbra 2002 a medzi prioritné úlohy vlády Slovenskej republiky v roku 2003. Je úlohou zahrnutou do plánu legislatívnych úloh na rok 2003. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 10. septembra 2003 navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre verejnú správu, pričom za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. V súlade s navrhovaným si vás dovolím poprosiť, pán predsedajúci, aby ste otvorili všeobecnú rozpravu, do ktorej sa zároveň hlásim. Ďakujem pekne.